N á v r h

na zvýšenie obstarávacej ceny stavby „Prístavba Mechanizačnej fakulty k pavilónu S“ pre Slovenskú poľnohospodársku univerzitu v Nitre

O začatí stavby „Prístavba Mechanizačnej fakulty k pavilónu S“ bolo rozhodnuté uznesením vlády SR č. 805 z 9. októbra 2000. V roku 2001 bola zabezpečená projektová dokumentácia stavby a v januári 2002 bola začatá stavba výberom zhotoviteľa stavby a uzavretím zmluvy o dielo na 170 535 tis. Sk. Celkové náklady stavby predstavovali 177 729 tis. Sk, z toho náklady na prípravu a zabezpečenie výstavby 7 194 tis. Sk. 

V priebehu výstavby vznikla nutnosť zvýšenia celkových nákladov stavby 
o 40 313 tis. Sk, z toho: 

11 902 tis. Sk   -   predstavuje zvýšená sadzba DPH pri stavebných prácach počas výstavby,
12 945 tis. Sk -  naviac práce nevyhnutné pre ukončenie stavby, ktoré neboli zahrnuté do projektovej dokumentácie, resp. neboli vo výkaze výmer,
15 466 tis. Sk   -   index nárastu cien podľa R3/1996, od 1.4.2003 (pôvodný termín ukončenia stavby podľa Zmluvy o dielo bol 31.3.2003)

Schválený rozpočtový náklad (RN)  s DPH       	              177 729 tis. Sk
v tom: - projektové práce	       7 194 tis. Sk
           - stavebné práce	   170 535 tis. Sk

Celkový požadovaný RN s DPH stavby po úprave	218 042 tis. Sk 
v tom: - projektové práce	     7 427 tis. Sk
           - stavebné práce	             210 615 tis. Sk

Rekapitulácia nákladov na projektové práce

Zmluva

Interné
číslo

Predmet
zmluvy

- cena prác
- DPH

Zmluvná
cena

ZoD č.6/2001 z 2.2.2001
SAN HUMA90, Nitra

43/2001

Stavebný zámer

45 454,50
        4 545,50

50 000.-*

ZoD č.0701 z 28.2.2001
GEOTREND-RNDr.Horváth

30/2001

Inžiniersko-geologický prieskum

107 744.-
      10 774.-

118 518.- *

ZoD z 27.2.2001,  19.3.2001
KO-GEO Ing.Peter Kopecký

37/2001

Polohopisný a výškopisný plán

45 000.-

45 000.- *

ZoD č.11/2001 z 21.3.2001
SAN HUMA90

41/2001

-Zadanie stavby pre   stav.konanie
-Projekt pre stav.konanie

-PD pre realizáciu 

-podkl. pre výber zhotov.

-autorský dozor

961 125.-
      96 112,50
 2 009 625.-
    200 962,50
 2 097 000.-
    209 700.-
    262 125.-
      26 212,50
   524 250.- 
     52 425,-

6 439 537,50*

ZoD č.12/2001 z 30.3.2001
SAN HUMA90

42/2001

IČ pre územné konanie

IČ pre stavebné konanie

326 000.-

      32 600.-
    165 000.-
      16 500.-

540 100.-*

Mandátna zmluva zo 7.2.2002
GEOTREND-RNDr.Horváth

37/2002

Geologický dozor

40 500.-
        4 050.-

44 550.-

Objednávka 09/2001 | | Naviac PD – 2x | | 22 895.-
Objednávka 12/2001 | | Naviac sada PD-1x | | 13 623,50
Dod.č.1 k ZoD č.11/2001 | 569/03 | Navýšenie DPH za AD | | 20 970.-

ZoD č. 30/2003 z 24.10.2003
Termín: 31.5.04

570/03

PD technológie

100 000.-
      14 000.-

114 000.-
 +    5 000,-

Navýšenie DPH
o 5 %

13 020.-

Celkom projekt. práce | | | | 7 427 214,00
* schválený rozpočtový náklad vo výške  7 194 tis.

Rekapitulácia nákladov na stavebné práce

| Cena bez DPH v Sk | Spolu v Sk s DPH
ZoD  č.3084/2001 | 159 560 347,00 | 170 535 176,00*
Dodatok č. 3 | |
Naviac práce | 1 657 077,00 | 1 822 787,00
Dodatok č. 5 | |
Zmena DPH od 1.1.2003 | | 9 853 586,00
Naviac práce | 613 266,00 | 699 123,40
Dodatok č. 6 | |
Zvýšená DPH o 5% od 1.1.2004 | | 2 049 190,00
Naviac práce | 6 495 834,00 | 7 730 044,00
Dodatok č. 7 | |
Naviac  práce | 2 066 800,00 | 2 459 492,00
Uplatnenie indexov | 12 996 567,00 | 15 465 915,00
Celkom náklady stavebných prác | 183 389 891,00 | 210 615 313,40
* schválený rozpočtový náklad 
	
Komentár k dodatkom k zmluve o dielo a zdôvodnenie potreby naviac prác: 

	Dodatky č. 1., č. 2 a č. 4 nemajú priamy vplyv na zvýšenie obstarávacej ceny stavby. Zvýšenie obstarávacej ceny stavby  ovplyvňujú dodatky č. 3, č. 5, č. 6 a č. 7.

1.	Dodatok č. 1  – zmena termínu začatia a ukončenia stavby (termín začatia 1.2.2002, termín ukončenia 31.3.2003)

2.	Dodatok č. 2 – obe strany sa dohodli na spôsobe oceňovania nových jednotkových cien pre prípadné naviac práce podľa výmeru R3/96, ktoré nie sú obsiahnuté v ZoD.

3.	Dodatok č. 3 – z dôvodu zlého podložia je stavba  založená na  pilótach  a počas realizácie bolo nevyhnutné vykonať zaťažkávaciu skúšku pilót, ktorá nebola  obsiahnutá vo výkaze výmer. Pri výkopových prácach sa pod rastlým terénom objavila betónová letisková plocha, ktorú bolo treba odstrániť. Taktiež pri realizácii inžinierskych sietí sa narazilo na vodovod Pivovaru, telefónne káble a kanalizáciu, ktorá nebola zahrnutá v PD a bolo nevyhnutné tieto siete preložiť a doplniť šachty na kanalizácii, aby bolo možné pokračovať v prácach. PD riešila rozvody elektroinštalácie v drážkach. SPU Nitra požiadala po odsúhlasení s GP o zmenu, a to uloženie káblov do trubiek, aby bolo možné aj v budúcnosti realizovať zmeny podľa potreby bez zásahu do betónových stien. Tento dodatok obsahuje aj doplnenie oceľovej výstuže stien a stropov, ktorá nebola obsiahnutá vo výkaze výmer, a dodatočnú úpravu GP zvislých drážok v monolitických stenách, pre kanalizáciu. Celková cena naviac prác je 1 822 787,- Sk.   

4.	Dodatok č. 4 – zmena termínu dokončenia stavby z 31.3.2003 na 31.12.2004. Dôvodom zmeny termínu dokončenia je skutočnosť, že v roku 2003 nebolo v možnostiach kapitoly ministerstva školstva stavbu dofinancovať.

5.	Dodatok č. 5 – naviac práce predstavujú finančnú čiastku 699 123,40 Sk, v čom je obsiahnutá zmena plastových okien za hliníkové, ktorých životnosť a kvalita je neporovnateľná, a zmena vsakovacích jám dažďovej vody. Západoslovenská vodárenská spoločnosť nepovolila napojiť na kanalizáciu odvedenie dažďovej vody zo striech všetkých objektov. V tomto dodatku je premietnutá aj úprava ceny diela v súlade so zákonom NR SR č. 637/2002 Z.z., ktorým sa dopĺňa zákon č. 289/1995 Z.z. o dani z pridanej hodnoty v znení neskorších predpisov, čím sa na uvedenej stavbe zvýšila DPH od uzatvorenia ZoD z pôvodných 10 %  sa na 14 %. Zmena DPH predstavuje finančnú čiastku 9 853 586,- Sk. 

6.	Dodatok č. 6 – sú tu premietnuté naviac  náklady z dôvodu nárastu DPH zo 14 % na 19% a naviac práce, ktoré neboli riešené ani v grafickej časti PD a ani vo výkaze výmer. Sú to náklady na chýbajúcu výstuž v monolitickej časti, doplnenie izolácií, zmeny na zateplení, elektroinštalácii, ústrednom kúrení, oceľové rámy pre sklobetóny, kotvenie atikových plechov, pozinkovanie OK a výkopy pre vnútornú kanalizáciu a pod. Zmena DPH predstavuje sumu 2 049 190,- Sk a naviac práce 7 730 044,- Sk.

7.	Dodatok č. 7 – sú tu premietnuté náklady za práce, ktoré bolo nevyhnutné vykonať, aby bolo vydané predčasné užívacie povolenie na administratívny blok „B“ a kolaudačné rozhodnutie na celú stavbu. Sú tu zahrnuté  náklady za antikorové madlá na fasáde v objekte „A“. V objekte „B“ sú to doplňujúce oceľové konštrukcie na schodištiach, na zábradlí  balkónov potrebné z bezpečnostného hľadiska, bez ktorých nie je možné stavbu skolaudovať. V tomto dodatku sú zahrnuté aj naviac práce za trubky pre štrukturovanú kabeláž, ktoré neboli obsiahnuté vo výkaze výmer, otvory pre elektroinštaláciu, odstránenie betónových konštrukcií pôvodnej komunikácie pre realizáciu parkoviska, vzhľadom na výškové osadenie objektu. Naviac práce predstavujú sumu 2 459 492,- Sk. Ďalej je tu vyčíslenie nárastu indexov cien od pôvodného termínu zmluvného ukončenia stavby vo výške 15 465 915,- Sk. 
 
Uvedené naviac práce, zmena sadzby DPH a uplatnenie indexu nárastu cien stavebných prác v zmysle Výmeru MF SR č. R.3/1996 majú dosah na zvýšenie obstarávacej ceny stavby zo  177 729 tis. Sk na 218 042 tis. Sk, čo predstavuje nárast o cca 22,68% oproti rozpočtovému nákladu podľa uzatvorenej zmluvy o dielo. Z toho naviac práce predstavujú zvýšenie o cca 7,28%. Zmena DPH a index nárastu cien predstavujú zvýšenie  o cca 15,4%. 

Pôvodný rozpočet stavby ako aj dodatky sú ocenené v CÚ IV. štvrťrok 2001, pričom v poslednom dodatku č. 7 sú precenené všetky práce od 1.4.2003 na CÚ 2004.

Na základe uvedených dôvodov je nevyhnutné pre ukončenie stavby Prístavba Mechanizačnej fakulty k pavilónu S upraviť obstarávaciu cenu 177 729 tis. Sk v Registri investícií na  218 042 tis. Sk, čo je zvýšenie o 40 313 tis. Sk. Požadovaná cena stavby je konečná. Ministerstvo školstva SR bude zvýšenie obstarávacej ceny stavby riešiť v rámci možností rozpisu kapitálových výdavkov kapitoly v rokoch 2004 a 2005. 

V súlade s § 12 ods. 1 písm. b/ bod 3 zákona č. 254/1998 Z.z. o verejných prácach vyplýva objednávateľovi povinnosť zadržať zhotoviteľovi minimálne 5% z ceny diela do preukázania splnenia kvalitatívnych parametrov pri odovzdávaní a preberaní verejnej práce alebo jej ucelenej časti, prípadne do odstránenia všetkých nedostatkov a nedorobkov. Z dôvodu ukončenia stavby v zmluvnom termíne do 31. 12. 2004 bude uhradená zadržaná čiastka v roku 2005.